Nuwe sangbundel vir hedendaagse Afrikaanse musiek | Maroela Media
Die FAK se oogmerk met die bundel is die verspreiding van die werk van die meer intellektuele en ervare uitvoerende kunstenaars. Die werk van net 25 hedendaagse kunstenaars wat ŉ besliste bydrae gemaak het tot die musiekbedryf sedert 2000 is ingesluit. Die bundel bevat 50 liedjies met twee werke van elke kunstenaar. Die kunstenaar moet ook self verantwoordelik wees vir die oorspronklike musiek sowel as die lirieke.
In die samestelling van die bundel het die FAK bly fokus op goeie verwerkings en skryfstyl eerder as platvloerse lirieke met ŉ geleende Europese melodie – die soort musiek waarna verwys word as “kitsmusiek” of “spookasem”. Die FAK het ook met dié nie-winsgewende projek weggeskram van kommersiële kitstreffers en oornag-sangsensasies.
In ŉ verklaring het die FAK gesê: “Ons wil graag ŉ nalatenskap laat waar jong mense en gemeenskappe nog steeds oor 50 jaar die liedjies van kunstenaars soos Karen Zoid, Francois van Coke, Hemelbesem, Elvis Blue, Joshua na die Reën sal sing, bewaar en respekteer.”
Die bundel is nog nie gereed nie en die datum van uitreiking sal weldra op Maroela Media aangekondig word.
Steve se Kaboemfees
[Luister] Hanna Boss sing vir die seer harte